polyglot-tagger/wikipedia-language-snippets-filtered huggingface dataset:
ஜனவரி 6, 2014 அன்று, ஹாங்குவில் உள்ள இப்ராஹிம் ஜாய் என்ற அரசு உயர்நிலைப் பள்ளியின் பள்ளி வாயிலுக்கு வெளியே ஐட்ஸாஸ் இருந்தார். மேலும் இரண்டு பள்ளித் தோழர்களுடன். அன்றைய தினம் களைப்பு காரணமாக ஐட்ஸாஸ் காலை பிரார்த்தனை சபையில் கலந்து கொள்ள அனுமதிக்கப்படவில்லை. இந்த நேரத்தில், 20 முதல் 25 வயது இளைஞன் ஒருவர் வாயிலை அணுகி, "பள்ளியில் சேருவதற்கு விண்ணப்பம் கொடுக்க" இருப்பதாகக் கூறினார். மாணவர்களில் ஒருவர் அந்த மனிதனின் உடையில் ஒரு டெட்டனேட்டரைக் கவனித்தார், அதன்பின்னர் ஐட்ஸாஸின் பள்ளித் தோழர்கள் உள்ளே ஓடினர். அதே நேரத்தில் ஐட்ஸாஸ் தற்கொலைக் குண்டுதாரியை எதிர்கொண்டார். பின்னர் அந்த இளைஞர் தனது உடையை வெடிக்கச் செய்தார்.
மற்றவர்களின் உயிரைக் காப்பாற்றுவதற்காக தனது மகன் தியாகம் செய்ததாக ஐட்ஸாஸின் தந்தை கூறினார்: "என் மகன் தன் தாயை அழ வைத்தான், ஆனால் நூற்றுக்கணக்கான தாய்மார்களை தங்கள் குழந்தைகளுக்காக அழுவதிலிருந்து காப்பாற்றினான்." அவரது இறுதி சடங்கில் ஏராளமானோர் மரியாதை செலுத்தினர். பாகிஸ்தான் ராணுவத் தலைவர் சார்பாக ஐட்ஸாஸ் ஹசனின் கல்லறையில் மலர் மாலை அணிவிக்கப்பட்டது. ஐட்ஸாஸின் கதை தொலைக்காட்சி மற்றும் சமூக ஊடகங்களில் உணர்ச்சியை வெளிப்படுத்த வழிவகுத்தது, அங்கு #ஒரு மில்லியன் ஐட்ஸாஸ் என்ற ஹேஷ்டேக் ட்விட்டரில் பிரபலமானது. அவரது செயலுக்கு அஞ்சலி செலுத்தும் வகையில் முகநூல் பக்கம் அமைக்கப்பட்டுள்ளது.
ஐட்ஸாஸ் ஹசனின் தந்தை முஜாஹித் அலி, இந்த தாக்குதலின் போது ஐக்கிய அரபு எமிரேட்ஸில் இருந்தார். இந்த வறிய பிராந்தியத்தில் உள்ள ஆண்கள் வளைகுடா பகுதி உட்பட வெளிநாடுகளுக்குச் செல்வது வழக்கமாக இருந்தது. அவரது குடும்பத்தில் அவரது தாய், சகோதரர் மற்றும் இரண்டு சகோதரிகள் இருந்தனர். ஐட்ஸாஸ் ஹசன் இப்ராஹிம் ஜாய் உயர்நிலைப்பள்ளியில் 9 ஆம் வகுப்பு படித்து வந்தார். ஹசனின் உறவினர் முடசிர் பங்காஷ் அவரை அனைத்து பாடநெறி நடவடிக்கைகளிலும் சிறந்து விளங்கிய ஒரு திறமையான மாணவர் என்று வர்ணித்தார்.
தனது வகுப்பு தோழர்களைக் காப்பாற்ற ஐட்ஸாஸின் நடவடிக்கை பாகிஸ்தானின் இதயங்களை கவர்ந்தது, மேலும் அவர் ஒரு ஷாஹித் மற்றும் 'தேசிய வீரர்' என்று பாராட்டப்பட்டார். அவரது செயலுக்காக, பாகிஸ்தான் பிரதமர் நவாஸ் ஷெரீப்பின் அலுவலகம் ஜனாதிபதி மம்னூன் ஹுசைனுக்கு சீதாரா-இ-சுஜாத் உயர் சிவில் விருதை ஐட்சாஸ் ஹசனுக்கு வழங்குமாறு அறிவுறுத்தியது. அவர் 2014 ஆம் ஆண்டிற்கான ஹெரால்டு ஆண்டின் சிறந்த நபராக பெயரிடப்பட்டார்.
மற்ற தகவல்களின்படி, ஐட்ஸாஸ் பள்ளிக்குச் சென்று கொண்டிருந்தபோது சந்தேகத்திற்கிடமான நபரைக் கண்டார். ஐட்ஸாஸ் அவரைத் தடுக்க முயன்றபோது, அவர் பள்ளியை நோக்கி வேகமாக நடக்கத் தொடங்கினார். குண்டுவெடிப்பைத் தடுக்கும் முயற்சியில், ஐட்ஸாஸ் ஒரு கல்லை வீசினார், அது அவரைத் தாக்கத் தவறியது. பின்னர் ஐட்ஸாஸ் அந்த நபரை நோக்கி ஓடிவந்து அவரைப் பிடித்தார், தற்கொலை குண்டுதாரி தனது வெடிக்கும் உடையை வெடிக்க தூண்டினார் என்பதாக உள்ளது.
ஐட்ஸா ஹசன் பங்காஷ் பாகிஸ்தான் கைபர் பக்துன்க்வா மாகாணத்தில் உள்ள ஹங்கு மாவட்டத்தைச் சேர்ந்த ஒரு பள்ளி சிறுவன் ஆவார். இவர், 2014ம் ஆண்டு, ஜனவரி 6ம் தேதி அன்று ஹங்கு கிராமத்தில் 2,000 மாணவர்களைக் கொண்ட தனது பள்ளியில் தற்கொலை குண்டுதாரி நுழைவதைத் தடுக்கும் போது இறந்தார்.
ஐட்சாஸ் ஹசன் வாழ்ந்த பகுதி பல ஷியைட் முஸ்லிம்களின் தாயகமாக உள்ளது, அவர்களில் பலர் தலிபான்களால் கொல்லப்பட்டுள்ளனர். ஆயுதமேந்திய தீவிர சுன்னி குழுக்களை வெளிப்படையாக விமர்சித்ததற்காக இந்த இளைஞர் அறியப்பட்டார்.
ஐட்சாஸ் சம்பவ இடத்திலேயே இறந்தார். வேறு எந்த மாணவர்களுக்கும் பாதிப்பு ஏற்படவில்லை. ஐட்ஸாஸின் செயல், நூற்றுக்கணக்கான மாணவர்களின் உயிரைக் காப்பாற்றியது. அவரது இறுதி சடங்கில் ஏராளமானோர் மரியாதை செலுத்தினர்.
கைபர் பக்துன்க்வா மாகாணத்தில் தகவல் அமைச்சர் ஷா ஃபர்மன், ஐட்ஸாஸ் "கைபர் பக்துன்க்வா மக்களின் உண்மையான தலைவர் மற்றும் உண்மையான முகம்" என்று கூறினார்.
பேறுகால மிகை வாந்திக்கான சரியான காரணங்கள் தெரியவில்லை. ஆபத்து காரணிகளில் அப்பெண்ணுக்கு இது முதல் கர்ப்பமாக இருத்தல், அடுத்தடுத்து பல கர்ப்பம் ஏற்படல், உடல் பருமன், மிகை வாந்தி ஏற்கவனவே இருத்தல் அல்லது குடும்பத்தாருக்கு இருந்த்தல், கருவில் ஏற்படும் கட்டிகள் மற்றும் உண்ணுதல் கோளாறுகள் ஆகியவை அடங்கும். கண்டறியப்பட்ட அறிகுறிகள் மற்றும் அடையாளங்களின் அடிப்படையில் நோயறிதல் பொதுவாகச் செய்யப்படுகிறது. தொழில்நுட்ப ரீதியாக ஒரு நாளைக்கு மூன்று முறைகளுக்கு மேல் வாந்தியெடுத்தலானது பேறுகால மிகை வாந்தி என வரையறுக்கப்பட்டுள்ளது, மேலும் 5% அல்லது மூன்று கிலோகிராம் எடை இழப்பு ஏற்பட்டாலும் சிறுநீரில் கீட்டோன்கள் தென்பட்டாலும் இந்த மிகை வந்திக்கான சாத்தியமுள்ளதாகக் கண்டறியலாம். அறிகுறிகளின் பிற சாத்தியமான காரணங்கள் விலக்கப்பட வேண்டும், இதில் சிறுநீர் பாதை நோய்த்தொற்று மற்றும் அதிதைராய்டியம் ஆகியவை அடங்கும்.
கர்ப்ப காலத்தில் வாந்தியெடுப்பது கிமு 2,000 க்கு முன்பே விவரிக்கப்பட்டுள்ளது என்றாலும், பேறுகால மிகை வாந்திக்கான முதல் தெளிவான மருத்துவ விளக்கம் அன்டாயின் டுபோயிஸ் என்பவரால் 1852 ஆம் ஆண்டில் வழங்கப்பட்டுள்ளது. பேறுகால மிகை வாந்தி கர்ப்பிணிப் பெண்களில் 0.3–2.0% பாதிக்கும் என்று மதிப்பிடப்பட்டுள்ளது. கர்ப்பகால மரணத்திற்கு இது ஒரு பொதுவான காரணம் என்று முன்னர் அறியப்பட்டிருந்தாலும், தற்பொழுது இதற்குச் சரியான சிகிச்சை வழங்கப்படுவதால் கருவுற்ற பெண்களுக்கு இவ்வகை மரணம் இப்போது மிகவும் அரிதானதாகியுள்ளது. பாதிக்கப்பட்டவர்களுக்கு கருச்சிதைவு ஏற்படும் ஆபத்து குறைவு, ஆனால் முன்கூட்டியே பிறப்பதற்கான அதிக ஆபத்து உள்ளது. சில கர்ப்பிணி பெண்கள் மிகைவாந்தி அறிகுறிகளால் கருக்கலைப்பு செய்ய தேர்வு செய்கிறார்கள்.
சிகிச்சையில் மித உணவு, திரவ உனவு ஆகியவை அடங்கும். பரிந்துரைகளில் எலக்ட்ரோலைட்-மாற்று பானங்கள், தியாமின் மற்றும் அதிக புரதம் அடங்கிய உணவு ஆகியவை இருக்கலாம். சில பெண்களுக்கு நரம்புவழிச் செலுத்தப்படும் திரவங்கள் தேவைப்படுகின்றன. மருந்துகளைப் பொறுத்தவரை, பைரிடாக்சின் அல்லது மெட்டோகுளோபிரமைடு பரிந்துரைக்கப்படுகிறது. இவை பயனுள்ளதாக இல்லாவிட்டால் புரோக்ளோர்பெரசைன், டைமென்ஹைட்ரினேட் அல்லது ஒன்டான்செட்ரான் ஆகியவற்றைப் பயன்படுத்தப்படலாம். தேவையெனில் மருத்துவமனையில் அனுமதிக்கப்படலாம். உளவியல் சிகிச்சை ஓரளவு இதன் விளைவுகளை மேம்படுத்தக்கூடும். அக்கு பிரசர் சிகிச்சை இதைப் பொறுத்தவரை பயனற்றதாக இருக்கிறது.
பேறுகால மிகை வாந்தி என்பது ஒரு பெண்ணுக்குக் கருவுற்ற காலத்தில் ஏற்படும் சிக்கலாகும். இது கடுமையான குமட்டல், வாந்தி, எடை இழப்பு மற்றும் நீரிழப்பு ஆகியவற்றால் வகைப்படுத்தப்படுகிறது. இதனால் சில சமயங்களில் இலேசான மயக்கம் வருதலும் ஏற்படலாம். இது மசக்கை எனப்படும் அசாதாரண நிலையை விடக் கடுமையானதாகக் கருதப்படுகிறது. கர்ப்பத்தின் 20 வது வாரத்திற்குப் பிறகு அறிகுறிகள் பெரும்பாலும் மேம்படும், ஆனால் முழு கர்ப்ப காலத்திலும் இந்நிலை நீடிக்கும் வய்ப்புகள் உண்டு.
அறிகுறிகள் பசி, சோர்வு, பேறுகாலத்தில் எடுத்துக்கொள்ளும் வைட்டமின்கள் மற்றும் திட்ட உணவு ஆகியவற்றால் அதிகரிக்கக்கூடும் . பேறுகால மிகைவாந்தி கொண்ட பல பெண்கள் தங்கள் சூழலில் உள்ள நாற்றங்களை உணர்வதில் அதிக உணர்திறன் உடையவர்கள் ; சில வாசனைகள் வாந்திக்கான அறிகுறிகளை அதிகரிக்கக்கூடும். , சியாலோரியா கிராவிடாரம் என்று அழைக்கப்படும் அதிகப்படியான உமிழ்நீர் சுரப்பு சில பெண்கள் அனுபவிக்கும் மற்றொரு அறிகுறியாகும்.
மாந்தரின வரலாற்றில் வேளாண்மை பல்வேறு காலங்களிலும் இடங்களிலும் புதுப்பிக்கப்பட்டு வந்துள்ளது. வேட்டையில் இருந்து கால்நடை வளர்ப்புக்கும் உணவு திரட்டிய நிலையில் இருந்து உணவு விளைவிக்கும் வேளாண்மைக்கும் ஒருங்கே சமூகங்கள் மாறிய காலம் புதியகற்காலப் புரட்சி எனப்படுகிறது. இப்புரட்சி முதலில் 12,000 ஆண்டுகளுக்கு முன்பு ஓலோசீன் எனும் புவியியல் கால கட்டத்தில் தொடங்கியது 12,000 . இதுவே உலகின் முதல் வேளாண்மைப் புரட்சியாகும். இதர்கு அடுத்த வேளாண்புரட்சிகள் 18 ஆம் நூற்றாண்டில் ஏற்பட்ட பிரித்தானிய வேளாண்புரட்சியும் 20 ஆம் நூற்றாண்டின் பின்னரைப் பகுதியில் நிகழ்ந்த பசுமைப் புரட்சியும் ஆகும். வேளாண்மை நடுவண் கிழக்குப் பகுதியில் இருந்து ஐரோப்பாவுக்குப் பரவியது. கி.மு 4,000 ஆண்டளவில் நடுவண் ஐரோப்பாவில் எருதுகள் இழுக்கும் வண்டிப் பெட்டிகள் வேளாண்மைக்குப் பயன்படுத்தப்பட்டன.
பண்ணை என்பது வேளாண்மைக்காக பண்படுத்தப்பட்ட நிலப் பரப்பாகும். இதில் உணவுக்கான பயிர்களும் பிற பயிர்களும் விளைவிக்கப்படும்.; பண்ணை என்பது உணவு விளைச்சலுக்கான அடிப்படை ஏற்பாடாகும். பண்ணை புஞ்சை நிலங்களுக்கும் காய்கறிப் பண்ணைக்கும் பழப் பண்னைக்கும் பால்பண்ணைக்கும் பன்றிப் பண்ணைக்கும் கோழிப் பண்ணைக்கும் நார்ப்பயிர், உயிர் எரிபொருள், பிற வேளாண்பயிர்களை விளைவிக்கும் நிலங்களுக்கும் பயன்படும் சிறப்பு பெயராகும். . பண்ணை கால்நடைப் பண்ணை, அவற்றின் தீனிக் கொட்டில்கள், பழத்தோட்டங்கள், பண்ணைக் கட்டிடங்கள், விளையாட்டுத் திடல்கள், பண்ணை வீடுகள், வேளாண் கட்டிடங்கள் ஆகிய அனைத்தையும் சுட்டும் சொல்லாகும். தற்காலத்தில் இது நிலத்திலும் கடலிலும் அமைந்த காற்றுப் பண்ணைகள், மீன் பண்ணைகள், இறால் பண்ணைகள் ஆகியவற்றையும் உள்ளடக்கும்.
வளர்ந்த நாடுகளில் தற்காலப் பண்ணைகள் உயர்நிலையில் எந்திரமயமாக்கப்பட்டுள்ளன. ஐக்கிய அமெரிக்காவில், கால்நடைகள் காட்டுப் பகுதி மேய்ச்சல் நிலங்களில் இனப்பெருக்கம் செய்து தீனிக்கொட்டில்களில் உணவளித்து வளர்க்கப்படுகின்றன. இங்கு உ ணவு விளைச்சல் உயர்நிலையில் எந்திர மயமாக்கப்பட்டுள்ளதால் வேளாண்பணியாளர்களின் தேவை மிகவும் குறைந்துவிட்டது. ஐரோப்பாவில், மரபான குடும்பப் பண்ணைகளே பெரிய தொழில்முறைப் பண்ணைகளை விடப் பரவலாக உள்ளன.ஆத்திரேலியாவில், காலநிலைமைகளால் பேரளவு வளர்க்க இயலாததால் பண்ணைகள் மிகப் பெரியனவாக அமைகின்றன. சற்றே குறைந்த வளர்ச்சியுள்ள நாடுகளில்லியல்பாக சிறுபண்ணைகளே பரவலாக உள்ளன. இவை அவற்றை நடத்தும் உ வர்களின் குடும்பத்தைப் பேணவே போதுமானவையாகும். உபரி விளைபொருள்கள் களச் சந்தைகளில் விற்றுப் பணமீட்டப்படுகின்றன.
வேளாண் நிலவுடைமை எனும் பொருளில் பண்ணை எனும் சொல் பண்ணையிடு எனும் வினைச் சொல்லில் இருந்து உருவகியதாகும். இது வரிகட்டவேண்டிய நிலக்கிழாரின் வேளாண் நில வளாகத்தைக் குறித்தது. இச்சொல் இடைக்கால இலத்தீனச் சொல்லாகிய , பிரெஞ்சுமொழிச் சொல்ல்லாகிய , ஆகியவற்றை வேர்ச்சொல்லாக கொண்டு பிறந்தது. இச்சொற்களின் முதற்பொருள் ஒப்பந்தம் அல்லது உடன்பாடு என்பதாகும். , , . இடைக்காலத்தில் அனைத்து தனியார் நில வளாகங்களும் வேளாண்தொழிலில் ஈடுபட்டிருந்தன; இதுவே நிலக்கிழார்களின் வருவாய் வாயிலாக விளங்கியது. எனவே பண்ணைநிலம் வேளாண்தொழிலையும் ஆகுபெயராகக் குறித்தது.
வேட்டை-உணவுதிரட்டும் சமூகங்கள் உணவு விளைவிப்பில் ஈடுபட்டு வேளாண் சமுகங்களாக படிமலர்ந்தபோது, பண்ணைத்தொழில் அல்லது வேளாண்மை தனித்தனியாக உலகின் பல்வேறு வட்டாரங்களில் தோன்றியது. இது 12,000 ஆண்டுகளுக்கு முன்பே மேற்காசியாவின் வளச் செம்பிறைப் பகுதியில் கால்நடை வளர்ப்போடு தோன்றியிருக்கலாம் எனக் கருதப்படுகிறது. தற்காலப் பண்ணைகள் பயிரிடலிலோ அல்லது கால்நடை வளர்ப்பிலோ வட்டாரச் சூழலுக்கு உகந்தபடி ஈடுபட்டு, தம் விளைபொருள்களை களச் சந்தைகளில் விற்றுப் பணமீட்டுகின்றன. இன்று பண்ணைப் பொருள்கள் உ லகமெங்கும் கொண்டுசென்று விற்கப்படுகின்றன.
சாதாரண சளிக்கு துத்தநாக அசிட்டேட்டு பயன்படுத்தப்படுகிறது . துத்தநாகக் குறைபாடுகளுக்கு சிகிச்சையளிக்க துத்தநாக அசிடேட்டு பயன்படுத்தப்படலாம் . வில்சன் நோய்க்கான சிகிச்சையின் ஒரு பகுதியாக வாய்வழி தினசரியாக இது கொடுக்கப்படுகிறது. இது செம்பு உடலுக்குள் உறிஞ்சப்படுவதை தடுக்க பயன்படுகிறது .எரித்ரோமைசினுடன் சேர்க்கப்பட்டு களிம்பாக முகப்பரு சிகிச்சையில் துத்தநாக அசிட்டேட்டு பயன்படுத்தப்படுகிறது. துத்தநாக அசிட்டேட்டு பொதுவாக ஒரு நமைச்சல் எதிர்ப்பு களிம்பாக விற்பனை செய்யப்படுகிறது.
துத்தநாக அசிட்டேட்டு உடலுக்குள் ஈர்க்கப்படுதல் விலங்குகளை விட மனிதர்களிடையே மிகவும் குறைவாக உள்ளது. கல்லீரல் மற்றும் கணையத்தில் சிறிதளவு துத்தநாக அசிட்டேட்டு திரள்கிறது. ஈர்க்கப்படும் அளவுகளால் உடல்நலத்திற்கு இச்சேர்மத்தால் எந்த விதமான தீங்குகளும் இல்லை.
மரத்தைப் பாதுகாத்தல், பிற துத்தநாக உப்புகளை உற்பத்தி செய்தல், பலபடிகள் தயாரித்தல், எத்தில் அசிடேட்டு தயாரித்தல், ஒரு சாய நிறமூன்றியாகப் பயன்படுதல் மற்றும் பகுப்பாய்வு முகவர் போன்ற பயன்பாடுகள் துத்தநாக அசிட்டேட்டின் தொழில்துறை பயன்பாடுகளில் அடங்கும் . இது வணிக அணு மின் நிலையங்களில் முதன்மை நீர் குழாய் மீது ஒரு மின் முலாம் தடுப்பானாகவும் பயன்படுத்தப்படுகிறது.
புரா கோவா லாவா என்பது இந்தோனேசியா நாட்டின் ஒரு பாலித் தீவில் உள்ள பாலி இந்து சமயம் சார்ந்த புரா அல்லது கோயிலாகும். இக்கோயில் இந்தோனேஷியாவில் பாலியில் குலுங்குங் என்னுமிடத்தில் அமைந்துள்ளது. புரா கோவா எனப்படுகின்ற, 11ஆம் நூற்றாண்டைச் சேர்ந்த இக்கோயில் பெரும்பாலும் சோகி கஹங்கன் ஜகத் அல்லது "உலகின் ஆறு சரணாலயங்கள்", என அழைக்கப்படுகின்ற பாலியில் உள்ள உள்ள ஆறு புனிதமான வழிபாட்டுத் தலங்களில் சேர்க்கப்பட்டுள்ள கோயிலாகும். புரா கோவா லாவாவின் வாயில் பகுதி ஒரு குகை திறப்பினைக் கொண்டு அமைந்துள்ளது. அப்பகுதியில் அதிகமாக வெளவால்கள் வசித்து வருகின்றன. ஆதலால் அதன் பெயர் கோவா லாவா அல்லது "பேட் குகை" என்றும் அழைக்கப்படுகிறது.
புரா கோவா லாவா சில சமயங்களில் சோகமான கஹங்கன் ஜகத் அல்லது "உலகின் ஆறு சரணாலயங்கள்", என்ற நிலையில் பாலியில் உள்ள ஆறு புனிதமான வழிபாட்டுத் தலங்களில் சேர்க்கப்பட்டுள்ளது. பாலினிய நம்பிக்கைகளின்படி, அவை தீவின் முக்கிய புள்ளிகள் ஆகும். மேலும் அவை பாலிக்கு ஆன்மீக சமநிலையை வழங்குவதாக நம்பப்படுகிறது. இந்த மிக புனிதமான சரணாலயங்களின் எண்ணிக்கை எப்போதும் ஆறு என்ற எண்ணிக்கை வகையிலேயே அமைந்துள்ளது. இருந்தாலும் அந்தந்தப் பகுதிகளைப் பொறுத்த வரை குறிப்பிடத்தக்க சில கோயில்கள சேர்க்கப்படும்போது அவற்றின் எண்ணிக்கை மாறுபட வாய்ப்பு உண்டு.
குசாம்பா போரில் டச்சுக்காரர்கள் 1849 ஆம் ஆண்டு குளுங்குங் இராச்சியத்தைத் தாக்கி நடைபெற்ற போரின்போது இந்த கோயில் முக்கியமான இடத்தை வகித்தது. குசாம்பாப் போர், ஆன்ட்ரியாஸ் விக்டர் மைக்கேல்ஸ் தலைமையில் இராயல் நெதர்லாந்து கிழக்கிந்திய படைக்கும் தேவா அகுங்கு இஸ்த்ரி கன்யா தலைமையில் குலுங்குங் ராச்சியத்திற்கும் இடையில் நடைபெற்றது.
புரா கோவா பாலியில் குலுங்குங் ரீஜன்சியில் பெசிங்காகன் என்னும் கிராமத்தில் அமைந்துள்ளது புரா கோவா லாவாவின் பெரிய வளாகம் ஜலான் ராயா கோவா லாவா சாலையின் வடக்குப் பகுதியில், கோவா லாவா கடற்கரையில் அமைந்துள்ளது.
புரா கோவா லாவா 11 ஆம் நூற்றாண்டில் மப்பு குதுரனால் நிறுவப்பட்ட கோயிலாகும். பாலி மீது இந்து மதத்தை அறிமுகப்படுத்திய ஆரம்பகால பூசாரிகளில் எம்.பி. குதுரனும் ஒருவர். பூசாரிகளின் தியான மையமாக கோயில் வளாகம் அமைந்துள்ளது.
கோயிலின் கூரை மூன்று பிரிவுகளைக் கொண்டு அமைந்துள்ளது. அதன் கீழ்ப்பகுதி உடலின் பலகோண வடிவத்தின்படி இன்னும் உள்ளது. அதில் தாமரையின் மீது அமர்ந்திருக்கும் போதிசத்துவர்களின் சிலைகள் சிறிய மாடங்களில் காணப்படுகின்றன. இந்த இடங்கள் ஒவ்வொன்றும் மேற்பகுதியிலும் ஸ்தூபங்களால் முடிசூட்டப்பட்ட வகையில் உள்ளன. கூரையின் நடுத்தர பகுதி எண்கோண வடிவத்தில் உள்ளது. இந்த எட்டு பக்கங்களிலும் ஒவ்வொன்றும் அலங்கரிக்கப்பட்ட ஒரு தியானி புத்தரின் சிலை உள்ளது. அச்சிலைக்கு இரண்டு புறமும் நின்ற நிலையில் உள்ள போதிசத்துவர்கள் சிலைகள் உள்ளன. கூரையின் மேல் பகுதி கிட்டத்தட்ட வட்ட வடிவத்தைக் கொண்டு அமைந்துள்ளது. சுற்றிலும் எட்டு மாடங்கள் உள்ளன. ஒருபெரிய மானது மற்றும் ஒற்றை பெரிய டகோபா எனப்படுகின்ற தாது கோபுரமும் உள்ளன. இந்த வடிவமானது பௌத்தக் கோயிலுக்கு இல்லாத அமைப்பினை உணர்த்துவதைப் போல் உள்ளது. . ஆரம்பகால போரோபுதூர் கட்டமைப்பின் சில கூறுகளைக் கொண்டதைப் ‘போல இவை உள்ளன.
கோயில் கிழக்கு நோக்கி உள்ளது, கிழக்கு அறை பிரதான மைய அறைக்கு அணுகலாகவும் உள்ளது. பெரிய பிரதான அறையில் தாமரை பீடமும் சிம்மாசனமும் மெக்காரா, சிங்கம் மற்றும் யானை உருவங்களுடன் செதுக்கப்பட்டுள்ளது, இது மெண்டுட் கோவிலில் புத்தர் வைரோகனா சிம்மாசனத்தில் காணப்பட்டதைப் போன்றது. கலாசான் கல்வெட்டின் படி, இந்த கோவிலில் ஒரு முறை போதிசத்வதேவி தாராவின் பெரிய சிலை உள்ளது. சிம்மாசனத்தின் வடிவமைப்பால், அநேகமாக தெய்வத்தின் சிலை அமர்ந்த நிலையில் இருந்தது, வெண்கலத்திலிருந்து தயாரிக்கப்பட்டது. இப்போது சிலை காணவில்லை, அநேகமாக சேவு கோவிலில் வெண்கல புத்தர் சிலை இருந்த அதே விதி, பல நூற்றாண்டுகளாக ஸ்கிராப் உலோகத்திற்காக கொள்ளையடிக்கப்பட்டது.
கலாசான் ( , ஜாவானீஸ் : கேண்டி கலீபனிங் என்றும் அழைக்கப்படும் காந்தி கலசன்) இந்தோனேசியாவின் ஜாவாவில் உள்ள 8 ஆம் நூற்றாண்டைச் சேர்ந்த பௌத்தக் கோயில் ஆகும். இது 13 இல் அமைந்துள்ளது இன் கி.மீ. கிழக்கு யோக்யகர்த்தாவிலிருந்து 13 கிமீ கிழக்குப் பகதியில், பிரம்பானான் கோயிலுக்குச் செல்லும் வழியில், ஜாலான் சோலோவின் தெற்கு பக்கத்தில் யோக்யகர்த்தாவிற்கும் சுராகார்த்தாவிற்கும் இடையில் அமைந்துள்ளது. நிர்வாக ரீதியாக, இது ஸ்லெமன் ரீஜென்சியின் கலசன் மாவட்டத்தில் அமைந்துள்ளது.
சமஸ்கிருதத்தில் நாகரி எழுத்தில் எழுதப்பட்ட, கி.பி. 778 ஆம் நாளிட்ட கலாசான் கல்வெட்டின்படி, இந்தக் கல்வெட்டானது குரு சங் ராஜா சைலேந்திரவம்சதிலகா என்பவரின் விருப்பப்படி இந்த கோயில் அமைக்கப்பட்டது. அவர் மகாராஜா தேஜபூர்ணபன பனங்கரனை (கல்வெட்டின் மற்றொரு பகுதியில் கரியானா பனங்கரன் என்றழைக்கப்படுகிறது) வற்புறுத்தி தாராபவனம் என அழைக்கப்படுகின்ற, தாராவிற்காக புனித கட்டிடத்தை அமைக்க தூண்டுதல் செய்துள்ளார்.
கூடுதலாக, சைலேந்திர குடும்பத்தின் சாம்ராஜ்யத்தைச் சேர்ந்த பௌத்தத் துறவிகளுக்காக ஒரு விகாரை கட்டப்பட்டது. பனங்கரன் சங்கத்திற்காக என்ற கிராமத்தை வழங்கியுள்ளார். இந்த கல்வெட்டின் நாளின்படி நோக்கும்போது இக்கோயில் பிரம்பனன் சமவெளியில் கட்டப்பட்ட கோயில்களில் மிகவும் பழமை வாய்ந்த கோயிலாகக் கருதப்படுகிறது.
இந்த கோயில் தொல்பொருள் ரீதியாக வளமான பிரம்பனன் சமவெளியில் அமைந்துள்ளது. கலாசான் கோயிலிலிருந்து வடகிழக்கில் சில நூறு மீட்டர் தொலைவில் சாரி கோயில் அமைந்துள்ளது. சாரி கோயில் பெரும்பாலும் கலாசான் கல்வெட்டில் குறிப்பிடப்பட்டுள்ள மடாலயமாக இருக்கலாம். மேலும் கிழக்கே பிரம்பனான் வளாகம், சேவு கோயில் மற்றும் புளூசன் கோயில் உள்ளது.
கோயிலின் வெளிப்புறச் சுவரில் வஜ்ரலேபா எனப்படும் பிளாஸ்டரின் தடயங்கள் காணப்பட்டன. இதே பொருள் அருகிலுள்ள புடவை கோயிலிலும் காணப்படுகிறது. கோவில் சுவரைப் பாதுகாக்க வெள்ளை-மஞ்சள் நிற பிளாஸ்டர் பயன்படுத்தப்பட்டது, ஆனால் இப்போது பிளாஸ்டர் அணிந்துவிட்டது.
டச்சு காலனித்துவ காலத்தில் புதுப்பிக்கப்பட்டு ஓரளவு புனரமைக்கப்பட்ட போதிலும், இந்த கோயில் தற்போது மோசமான நிலையில் உள்ளது. அருகிலுள்ள பிற கோயில்களான பிரம்பனன், சேவு , சம்பிசரி ஆகியவற்றுடன் ஒப்பிடும்போது இந்த கோயில் சரியாக பராமரிக்கப்படவில்லை என்பதை அறியமுடிகிறது.
மஞ்சளும் வெண்மையும் கலந்த நிறத்தில் திண்மமாக சோடியம் பெராக்சைடு தோன்றுகிறது. எரியக்கூடிய பொருள்களுடன் சேர்க்கப்படும்போது உராய்வு, வெப்பம். போன்ற காரணிகளால் விரைவாக தீப்பற்றி எரிகிறது. அமிலங்களில் நன்றாகக் கரையக்கூடிய இச்சேர்மம் காரங்களில் கரைவதில்லை. கொதிநிலை மற்றும் உருகுநிலை வெப்பநிலைகளில் சோடியம் பெராக்சைடு சிதவடையும். அறுகோண சீரொழுங்கு கட்டடமைப்பில் சோடியம் பெராக்சைடு சேர்மம் படிகமாகிறது. 512 பாகை செல்சியசு வெப்பநிலைக்கு இதை சூடுபடுத்தும்போது அறுகோன வடிவக் கட்டமைப்பு ஓர் அறியப்படாத சீரொழுங்குள்ள படிகமாக மாறுகிறது. மேலும் அதிகமாக கொதிநிலையான 657 பாகை செல்சியசு வெப்பநிலைக்கு சூடுபடுத்தினால் சோடியம் பெராக்சைடு சிதைவடைந்து ஆக்சிசன் வாயுவை விடுவித்து சோடியம் ஆக்சைடு சேர்மமாக மாறுகிறது.
சோடியம் பெராக்சைடு என்பது 22 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம் அதிக அளவு ஆக்சிசனில் எரிக்கப்படும்போது இந்த மஞ்சள் நிற உலோக பெராக்சைடு திண்மம் உருவாகிறது . ஒரு வலிமையான காரமான இச்சேர்மம் 22•222•42, 22•22, 22•222, மற்றும் 22•82. போன்ற நீரேற்று வடிவங்களில் காணப்படுகிறது.இதில் எண் நீரேற்றை தயாரிப்பது எளிமையாகும். வெண்மை நிறத்திலுள்ள இது நீரற்ற இச்சேர்மத்திலிருந்து மாறுபடுகிறது . டைசோடியம் டையாக்சைடு, புளோகூல், சோலோசோன், டைசோடியம் பெராக்சைடு என்ற பெயர்களாலும் சோடியம் பெராக்சைடு அழைக்கப்படுகிறது.
பிளாட்டினம் அல்லது பலேடியம் குழாயினுள் இருக்கும் திண்ம சோடியம் அயோடைடு மீது ஓசோன் வாயுவைச் செலுத்தியும் சோடியம் பெராக்சைடை தயாரிக்கலாம். சோடியத்தை ஒசோன் வாயு ஆக்சிசனேற்றம் அடையச் செய்து சோடியம் பெராக்சைடை உருவாக்குகிறது. இலேசாக சூடுபடுத்தினால் வினை கலவையிலுள்ள அயோடைடு பதங்கமாகிவிடும். இவ்வினையில் பிளாட்டினம் அல்லது பலேடியம் வினையூக்கியாகச் செயல்படுகிறது. இது சோடியம் பெராக்சைடால் தாக்கப்படுவதில்லை.
130-200 பாகை செல்சியசு வெப்பநிலையில் தனிம நிலை சோடியம் உலோகத்தை ஆக்சிசனுடன் சேர்த்து வினைபுரியச் செய்து பெருமளவில் சோடியம் பெராக்சைடு தயாரிக்கப்படுகிறது. முதலில் இச்செயல்முறையில் சோடியம் ஆக்சைடு உருவாக்கப்பட்டு பின்னர் தனியாக மற்றொரு செயல்முறையில் ஆக்சிசன் சேர்க்கப்படுகிறது:
சோடியம் பெராக்சைடு கீழுள்ள வேதி வினையின்படி நீராற்பகுப்பு அடைந்து சோடியம் ஐதராக்சைடையும் ஐதரசன் பெராக்சைடையும் கொடுக்கிறது:
சோடியம் ஐதராக்சைடுடன் ஐதரசன் பெராக்சைடைச் சேர்த்து வினைபுரியச் செய்தால் எண் நீரேற்று வகை சோடியம் பெராக்சைடை தயாரிக்க முடியும்.
முதல் தளத்தில் உள்ள பரந்த காட்சிக்கூடத்தில் போர்த்துகீசிய ஆளுநர்கள் மற்றும் கோவாவின் வைஸ்ராய்ஸ் ஆகியோரின் பெரிய உருவப்படங்கள் உள்ளன. பனாஜியில் உள்ள பழைய கட்டடத்தில் இருந்த அவை 1962 ஆம் ஆண்டில் இந்த அருங்காட்சியகத்திற்கு மாற்றப்பட்டன. இதன் முழுமையான பட்டியலையும் மர படிக்கட்டுகளுக்கு மேற்கே உள்ள சுவரில் காணலாம். போர்த்துகீசிய நாணயங்கள் மற்றும் பூர்வீக பர்தவ், டாங்கா, ஜெராபின்ஸ், ரூபியா ஆகியவையும் உள்ளன. 7ஆவது காட்சிக்கூடத்தில் பிரமாண்ட உருவப்பட ஓவியங்கள், கிறிஸ்தவ புனிதர்களின் மரச் சிற்பங்கள், ஜேசுட் பாதிரியார்களின் உள்ளிட்ட ஓவியங்கள் உள்ளன. கிழக்கு படிக்கட்டில் இறங்கும்போது, ​​தரைதள காட்சிக்கூடத்தில் 5, 4, 3 மற்றும் 2 ஆகிய காட்சிக்கூடங்கள் உள்ளதைக் காணமுடியும்.
இது தவிர இந்த காட்சிக்கூடத்தில், தபால்தலைகள், மர சிற்பங்கள், தூண்கள் மற்றும் பிற பொருள்கள் காட்சியில் உள்ளன. காட்சிப்பொருகள் அழகாகத் தெரிவதற்காக செயற்கை மற்றும் இயற்கை விளக்குகள் பொருத்தப்பட்டு பயன்படுத்தப்படுகின்றன. போர்த்துகீசிய காவியக் கவிஞர் லூயிஸ் வாஸ் டி காமோஸின் ஆளுயரச் சிலை இங்குள்ளவற்றில் குறிப்பிடத்தக்கதாகக் கருதப்படுகிறது. நடு கற்கள், சதி கற்கள், பாரசீக மற்றும் அரபு கல்வெட்டுகள், போர்த்துகீசிய ஆயுதங்கள் போன்றவையும் இங்கு காணப்படுகின்றன. பார்வையாளர்கள் ஒளி ஒலி காட்சி மூலமாக இங்குள்ளவற்றைக் காணும் வசதி செய்யப்பட்டுள்ளது. மேலும் இங்கு நூல் விற்பனைப் பிரிவும் செயல்பட்டு வருகிறது.
தொல்பொருள் அருங்காட்சியகம் மற்றும் உருவப்படக் காட்சிக்கூடம் 1964 ஆம் ஆண்டில் அமைக்கப்பட்ட அருங்காட்சியகமாகும். 1981–82 ஆம் ஆண்டில் இந்த அருங்காட்சியகம் மறுசீரமைப்பினைப் பெற்றது. இது இந்திய அரசின் இந்திய தொல்பொருள் ஆய்வு மையத்தால் நிர்வகிக்கப் படுகிறது. முன்னாள் போர்த்துகீசிய காலனித்துவ தலைநகரான ஓல்ட் கோவாவில் இந்த காட்சிக்கூடம் அமைந்துள்ளது, அந்நகரானது ஒரு வரலாற்று முக்கியத்துவம் வாய்ந்த நகரமாகும், இது இப்போது ஏராளமான எண்ணிக்கையிலான சுற்றுலாப் பயணிகளை ஈர்க்கிறது.
கோவாவில் போர்த்துகீசிய ஆட்சிக் காலத்தியக் கலைப்பொருள்களை உள்ளடக்கிய காட்சிப்பொருள்கள் இங்கு எட்டு காட்சிக்கூடங்களில் காட்சிக்கு வைக்கப்பட்டுள்ளன. மேலும் கோவா வரலாற்றின் வரலாற்றுக்கு முந்தைய மற்றும் ஆரம்பகால வரலாற்று காலப் பொருள்களும் காட்சிப்படுத்தப்பட்டுள்ளன. இடைக்காலத்தின் பிற்பகுதியைச் சார்ந்தனவவும் இங்கு உள்ளன. காலனித்துவ கோவாவின் ஆளுநர்கள் மற்றும் வைஸ்ராய்களின் உருவப்படங்களும் இங்கு காட்சிப்படத்தப்பட்டுள்ளன.
இங்கு பூத ஆராதனையை வெளிப்படுத்தும் மூன்று வேதாள சிற்பங்கள் உள்ளன. இவ்வகையான வழிபாட்டு முறை குறிப்பாக இந்தியாவின் மேற்கு கடலோரப் பகுதியான மலபாரில் நிலவி வருவதாகும். இங்கு விநாயகர், மகிஷாசுரமர்த்தினி, கருடனுடன் விஷ்ணு, கார்த்திகேயனுடன் உமா-மகேஸ்வரர், பிரிங்கி, கால பைரவர், லட்சுமியின் சிற்பங்கள் உள்ளன.
அருங்காட்சியகத்தின் நுழைவாயிலில், கி.பி 1510 இல் பழைய கோவாவை கைப்பற்றுவதில் முக்கிய பங்கு வகித்த இந்தியாவின் ஆளுநர் ஜெனரலாகவும், கடலின் கேப்டனாகவும் இருந்த அபோன்சோ டி அல்புகெர்க்கியின் 3.10 மீட்டர் உயர வெண்கல சிலை காட்சிப்படுத்தப்பட்டுள்ளது.
கேலரி எண் 5 இல், பீஜப்பூரின் ஆதில்ஷாஹி மன்னர்களின் அரபு மற்றும் பாரசீக கல்வெட்டுகளும், 16 மற்றும் 17 ஆம் நூற்றாண்டின் மராத்தியக் கல்வெட்டுகளும் உள்ளன.
இங்கு கோயில் விமானத்தின் கூறான சிகரத்தின் மாதிரி உள்ளது. இது மண்டோவி நதியில் உள்ள திவார் தீவில் உள்ள அழிந்த நிலையில் இருந்த பழமையான சப்தகோடேஸ்வரர் கோயிலிலிருந்து கொண்டுவரப்பட்டதாகும். காத்தரினின் ஆளுயரச் சிலையும் இங்கு உள்ளது.
இங்கு நடுகற்கள் மற்றும் இடைக்காலத்தைச் சேர்ந்த சதி கற்கள் உள்ளன. சமாதியடைதல், தெய்வத்திற்குப் பலியிடல் உள்ளிட்ட பல கற்கள் அங்கு உள்ளன. சில நடுகற்கள் கடல் போரை வெளிப்படுத்துவனவாக உள்ளன.
ஜாவானீஸ் அருங்காட்சியகமான உல்லென் செண்டு அருங்காட்சியகம் இது நகரத்திலிருந்து வெகு தொலைவில் அமைந்துள்ளது. இந்த அருங்காட்சியகம் உலேட்டிங் பிளென்காங் அறக்கட்டளையின் கீழ் ஹரியோனோ குடும்பத்தினருக்கு தனியாருக்கு சொந்தமானதாக உள்ளது. கலியுராங் பகுதியில் அமைந்துள்ள இந்த அருங்காட்சியகம் மெராபி மலைக்கு அருகில் உள்ளது. அருங்காட்சியகம் அமைந்துள்ள இருப்பிடத்தைத் தேர்ந்தெடுத்துள்ளதில்கூட ஒரு சிறப்பு உள்ளது. ஜாவானியர்கள் மெராபி மலையை புனித இடமாகக் கருதும் நம்பிக்கை உள்ளவர்கள். ஆதலால் இவ்விடம் தெரிவு செய்யப்பட்டுள்ளது. இந்த அருங்காட்சியகம் அரண்மனைக்குச் சொந்தமான என்ஜெக்சிகொண்டோ ஓய்வு இல்லத்திற்கு அருகில் வரலாற்று சிறப்புமிக்க மாவட்டத்தில் அமைந்துள்ளது. உல்லென் செண்டலு என்பதற்கு வாழ்க்கை பயணத்தின் வெளிச்சம் என்ற பொருள் உள்ளது. இந்த அருங்காட்சியகம் பசுமையான சோலையின் இடையே கட்டப்பட்டுள்ளது. அந்த இடத்தின் பெயர் கஸ்வர்கன் பூங்கா ஆகும். கஸ்வர்கன் என்பதற்கு சொர்க்கம் என்ற பொருள் உண்டு.
அருங்காட்சியகப் பகுதிக்குள் நுழையும்போது ஒரு பண்டைய ஜாவானிய இராச்சியத்திற்கு கொண்டு செல்லப்படும் உணர்வை அடையமுடியும். அங்கு இடைக்காலத்தைச் சேர்ந்த, மத்திய ஜாவாவின் மிக சக்திவாய்ந்த வம்சமான மாதரம் வம்சத்தின் மகத்துவத்தை பிரதிபலிக்கும் கட்டிடங்களைக் காண முடியும். சிறப்பாக அழகுபடுத்தப்பட்ட தோட்டங்கள் பார்வையாளர்களுக்கு ஒருவிதமான ஈர்ப்பு உணர்வைத் தரும். இந்த அருங்காட்சியகத்தில் நான்கு வெவ்வேறு அறைகள் காணப்படுகின்றன. இதில் ருவாங் செலமத் டத்தாங் அறை உள்ளது. அங்குள்ள ருவாங் செனி தாரி டான் கேமலன் என்னுமிடத்தில் பல வகையான கேமலன் காட்சிப்படுத்தப்பட்டுள்ளன. மேலும் பாரம்பரிய நடன ஓவியங்களும் அங்கு காட்சிக்கு வைக்கப்பட்டுள்ளன.
உல்லென் செண்டலு அருங்காட்சியகம் ஒரு தனி நபர் அருங்காட்சியகமாகும். இந்த அருங்காட்சியகமானது ஹரியோனோ குடும்பத்தினரால் தொடங்கப்பட்டது, இப்போது இது உலேட்டிங் பிளென்காங் அறக்கட்டளையால் நிர்வாகம் செய்யப்பட்டு வருகிறது. இது 1994 ஆம் ஆண்டில் நிறுவப்பட்டது. இருப்பினும் மார்ச் 1, 1997 ஆம் நாள் அன்று அதிகாரப்பூர்வமாக திறக்கப்பட்டது, இது ஒவ்வொரு ஆண்டும் யோகியாகர்த்தா நகரத்தின் வரலாற்று நாளாக நினைவுகூரப்படும் தேதியுடன், இந்த அருங்காட்சியத்தின் திறப்பு நாள் ஒத்துப்போகும் நிலையில் அமைந்துள்ளது. இந்த அருங்காட்சியகத்தின் திறப்பு விழாவை யோகியாகர்த்தா சிறப்பு மாகாணத்தின் ஆளுநராக இருந்த கேஜிபிஏஏ பாக்கு ஆலம் அவர்களால் நிகழ்த்தப்பெற்றது.
உல்லென் செண்டலு அருங்காட்சியகம் , இந்தோனேஷியாவில் ஜாவாவில் யோகியாகர்த்தா என்னுமிடத்தில் அமைந்துள்ள ஒரு ஜாவானிய கலாச்சாரம் மற்றும் கலை அருங்காட்சியகம் ஆகும். இது கலியுராங்கில் அமைந்துள்ளது. இந்த அருங்காட்சியகத்தில் யோகியாகர்த்தா, பாக்குவலம், சுரகார்த்தா, மற்றும் மங்க்குனேகரன் போன்ற அரச குடும்பத்தைச் சேர்ந்த வீடுகள், கலைப்பொருள்கள் மற்றும் ஜாவாவின் கிராட்டான்கள் ஆகியவை காட்சிக்கு வைக்கப்பட்டுள்ளன.
சில முக்கிய நபர்கள் அறக்கட்டளையின் உறுப்பினர்களாகவும் ஆலோசகர்களாகவும் உள்ளனர், அவர்களில் குறிப்பிடத்தக்கவர்கள் காசுனானன் சுரகார்த்தா ஹாடினிங்கிராட்டின் ஐ.எஸ்.கே.எஸ் பாக்கு புவோனோ , பாகுவலாமன் பகுதியின், சுல்தான் எச்.பி.யின் மகனான கேஜிபிஏஏ பாக்கு ஆலம் ஜிபிபிஹெச் போகர், ஹார்டினி சுகர்னோ, மறைந்த ஜனாதிபதி சுகர்னோவின் மனைவி, மற்றும் கே.பி. டாக்டர் சாமுவேல் வெத்யாடினிங்கிராட் டி.எஸ்.பி. கோங்க் ஆகியோர் ஆவர்.